જામ ખંભાળિયા:-અધિક મુખ્ય નિર્વાચન અધિકારીશ્રી ગુજરાત રાજય દ્વારા સભા, સરઘસ, રેલી, વાહન, હેલીપેડના ઉપયોગ અને લાઉડ સ્પીકર જેવી વિવિધ ચુંટણીલક્ષી પરવાનગીઓ આપવા માટે ચુંટણી અધિકારીની કચેરી તેમજ દરેક વિધાનસભા મત વિસ્તારના મુખ્ય મથક ખાતે સીંગલ વિન્ડો સીસ્ટમ અપનાવવા બાબતે સુચના થઇ આવેલ જે અનુસંધાને દેવભૂમિ દ્વારકા જિલ્લામાં જિલ્લા  અધિકારી અને કલેકટર દેવભુમિ દ્વારકાના હુકમથી જિલ્લા કક્ષાએ નોડલ અધિકારી તરીકે મામલતદાર-1, કલેકટર કચેરી દેવભૂમિ દ્વારકા, ખંભાળીયા વિધાનસભા મતદાર વિભાગના નોડલ અધિકારી તરીકે મામલતદાર ખંભાળીયા તથા દ્વારકા વિધાનસભા મતદાર વિભાગના નોડલ અધિકારી તરીકે મામલતદાર દ્વારકાની નિમણૂંક કરી ચુંટણી પ્રક્રિયા પુર્ણ થવા સુધીના સમયગાળા માટે સરઘસ કાઢવા, સભા ભરવા અંગેના  અધિકારો આપવામાં આવેલ હતા.